Papiro de Moscova

O papiro de Moscova é, xunto co de papiro de Rhind, o máis importante documento matemático do antigo Exipto. 
miniatura|220px|Volume da pirámide truncada.
Comprouno Golenishchev o ano 1883, a través de Abd-el Radard, unha das persoas que descubriu o agocho de momias reais de Deir el-Bahari. Orixinalmente coñecíase como Papiro de Golenishchev pero, desde 1912, cando acabou no Museo de Belas Artes de Moscova (nº 4576), coñécese como papiro de Moscova.

Con cinco metros de lonxitude e tan só oito centímetros de largo consta de vinte e cinco problemas matemáticos, aínda que algúns están demasiado danados para poderen ser interpretados. O papiro foi escrito en escritura hierática en torno ao ano 1890 a. C., durante a dinastía XII, por un escriba exipcio descoñecido, que non era tan meticuloso como Ames, o escriba do papiro de Rhind. Descoñécese o obxectivo co que foi escrito.

Dos 25 problemas de que consta hai dous que destacan sobre o resto; son os relativos ao cálculo do volume dunha pirámide truncada (problema 14º), e a área dunha superficie parecida a un cesto (problema 10º). Este último é un dos problemas máis complicados de entender, pois non é clara a forma, e se a figura buscada fose un cesto ou un hemisferio entón sería o primeiro cálculo de tal superficie coñecido.

No problema 14º do papiro de Moscova pídese calcular o volume dun tronco de pirámide de base cuadrangular. O escriba exipcio expón os pasos: eleva ao cadrado 2 e 4 (t², b²), multiplica 2 por 4 (tb), suma os anteriores resultados (t² + b² + tb), e multiplica por un terzo de 6 (h/3); finaliza dicindo: "ves, é 56, calculáchelo correctamente". En notación alxébrica moderna sería: V = h (t² + b² + tb) / 3

Véxase tamén

Bibliografía
 Clagett, Marshall (1999): Ancient Egyptian Science: A Source Book. Volume 3: Ancient Egyptian Mathematics. Memoirs of the American Philosophical Society 232. Philadelphia: American Philosophical Society. ISBN 0-87169-232-5.
 Couchoud, Sylvia (2004): Mathématiques Égyptiennes. Recherches sur les connaissances mathématiques de l’Égypte pharaonique. París: Éditions Le Léopard d’Or. ISBN 2-863777-118-3.
 Gillings, Richard J. (1972): Mathematics in the Time of the Pharaohs. Boston, MA: MIT Press. ISBN 0-262-07045-6.
 Gunn & Peet (1929): Journal of Egyptian Archaeology, 15: 176. 
 Sánchez Rodríguez, Ángel (2000): Astronomía y matemáticas en el antiguo Egipto. Medellín, Colombia: Aldebarán. ISBN 84-95414-08-2.

Outros artigos
 Papiro de Rhind.
 Papiros Kahun.

Ligazóns externas
 Allen, Don.  (abril 2001):  The Moscow Papyrus  e Summary of Egyptian Mathematics  . Consultada o 11-11-2011.
 Gardner, Milo, Moscow Mathematical Papyrus  . Consultadas o 11-11-2011.
 Mathpages.com.  The Prismoidal Formula . Consultada o 11-11-2011.
 O'Connor e Robertson, (2000): Mathematics in Egyptian Papyri . Consultada o 11-11-2011.
 Truman State University, Math and Computer Science Division.  Mathematics and the Liberal Arts: Ancient Egypt e The Moscow Mathematical Papyrus . Consultadas o 11-11-2011.
 Williams, Scott W. Mathematicians of the African Diaspora ; contén unha páxina sobre os papiros matemáticos exipcios Egyptian Mathematics Papyri . Consultadas o 11-11-2011.
 Zahrt, Kim R. W. Thoughts on Ancient Egyptian Mathematics . Consultada o 11-11-2011.

Categoría:Manuscritos
Categoría:Historia das matemáticas
Categoría:Antigo Exipto
Categoría:-1890